2000/785/EY: Komission päätös, tehty 6 päivänä joulukuuta 2000, lintuinfluenssan torjuntatoimenpiteitä täydentävistä rokotuksista Italiassa ja erityisistä siirtoja koskevista valvontatoimenpiteistä tehdyn päätöksen 2000/721/EY muuttamisesta (tiedoksiannettu numerolla K(2000) 3679) (ETA:n kannalta merkityksellinen teksti)



Virallinen lehti nro L 311 , 12/12/2000 s. 0049 - 0049



Komission päätös, tehty 6 päivänä joulukuuta 2000, lintuinfluenssan torjuntatoimenpiteitä täydentävistä rokotuksista Italiassa ja erityisistä siirtoja koskevista valvontatoimenpiteistä tehdyn päätöksen 2000/721/EY muuttamisesta (tiedoksiannettu numerolla K(2000) 3679) (ETA:n kannalta merkityksellinen teksti) (2000/785/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan 4 kohdan, ottaa huomioon yhteisön toimenpiteistä avian-influenssan torjumiseksi 19 päivänä toukokuuta 1992 annetun neuvoston direktiivin 92/40/ETY(4) ja erityisesti sen 16 artiklan, sekä katsoo seuraavaa: (1) Komissio on 7 päivänä marraskuuta 2000 tehnyt lintuinfluenssan torjuntatoimenpiteitä täydentävistä rokotuksista Italiassa ja erityisistä siirtoja koskevista valvontatoimenpiteistä päätöksen 2000/721/EY(5). (2) Päätöksen 2000/721/EY mukaisesti rokotusohjelmaa tarkasteltaisiin uudelleen ennen 1 päivää marraskuuta 2000. (3) Rokotusohjelmaa tarkasteltiin uudelleen 30 päivänä lokakuuta 2000 pysyvän eläinlääkintäkomitean alaryhmän kokouksessa yhdessä jäsenvaltioiden edustajien kanssa. (4) Eräät rokotusohjelmassa säädettyjä, yhteisön sisäisessä kaupassa sovellettavia siirtoja koskevien rajoitusten muutokset olisi otettava huomioon muuttamalla näiltä osin päätöstä 2000/721/EY. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2000/721/EY seuraavasti: 1) Lisätään 3 artiklaan kappale seuraavasti: "3. Poiketen siitä, mitä 1 artiklassa säädetään, siitosmunia ja untuvikkoja saa lähettää Italiasta, jos ne ovat lähtöisin ja/tai peräisin Veneton maakunnasta Bellunon, Trevison tai Venetsian provinsseista siten kuin liitteessä II esitetään ja jos niiden ja liitteessä I esitetyillä alueilla sijaitsevien tilojen tai hautomoiden välillä ei ole todettu lintuinfluenssaan liittyvää kosketusta tai muuta epidemiologista yhteyttä. Kun tällainen poikkeus myönnetään, sovelletaan myös 7 artiklaa." 2) Päätöksen 5 artiklassa olevasta kohdasta tulee 1 kohta, ja lisätään seuraava kohta: "2. Liitteessä I kuvatulta alueelta tulevia ja/tai peräisin olevia syötäviksi tarkoitettuja munia ei saa lähettää Italiasta." 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 6 päivänä joulukuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 167, 22.6.1992, s. 1. (5) EYVL L 291, 18.11.2000, s. 33.